
Grozījumi Ministru kabineta 2015. gada 24. februāra noteikumos Nr. 88 "Kārtība, kādā iemaksā un izmaksā depozītu juridiskās un fiziskās personas maksātnespējas procesā"
Izdoti saskaņā ar Maksātnespējas likuma
62.panta astoto daļu un 129.panta piekto daļu
· Izdarīt Ministru kabineta 2015. gada 24. februāra noteikumos Nr. 88 "Kārtība, kādā iemaksā un izmaksā depozītu juridiskās un fiziskās personas maksātnespējas procesā" (Latvijas Vēstnesis, 2015, 40. nr.; 2018, 157. nr.) šādus grozījumus:
· 1. Izteikt 3. punktu šādā redakcijā:
· "3. Par maksātnespējas procesa pieteikuma iesniedzēju maksājuma rīkojumā norāda šādu informāciju:
· 3.1. ja maksātnespējas procesa pieteikuma iesniedzējs ir juridiska persona:
· 3.1.1. firma (nosaukums);
· 3.1.2. reģistrācijas numurs;
· 3.2. ja maksātnespējas procesa pieteikuma iesniedzējs ir fiziska persona:
· 3.2.1. vārds, uzvārds;
· 3.2.2. personas kods."
· 2. Izteikt 4. punktu šādā redakcijā:
· "4. Par parādnieku, pret kuru tiek iesniegts maksātnespējas procesa pieteikums, maksājuma rīkojumā norāda šādu informāciju:
· 4.1. ja parādnieks ir juridiska persona:
· 4.1.1. firma (nosaukums);
· 4.1.2. reģistrācijas numurs;
· 4.2. ja parādnieks ir fiziska persona:
· 4.2.1. vārds, uzvārds;
· 4.2.2. personas kods."
· 3. Papildināt ar 4.1 punktu šādā redakcijā:
· "4.1 Ja fiziskā persona vienlaikus ir individuālais komersants vai individuālā (ģimenes) uzņēmuma, zemnieku saimniecības, zvejnieku saimniecības īpašnieks maksājuma rīkojumā norāda 3.1. un 3.2. vai 4.1. un 4.2. punktā norādīto informāciju."
· 4. Svītrot 5. punktu.
· 5. Izteikt 14. punktu šādā redakcijā:
· "14. 15 dienu laikā pēc šo noteikumu 12. punktā minētā lēmuma, kurš pieņemts, ja ir iestājies šo noteikumu 7.4. vai 7.5. apakšpunktā minētais apstāklis, pārsūdzības termiņa beigām Maksātnespējas kontroles dienests pārskaita depozītu uz šo noteikumu 6. punktā minētajā iesniegumā norādīto kontu."
· 6. Papildināt ar 14.1 punktu šādā redakcijā:
· "14.1 15 dienu laikā pēc šo noteikumu 12. punktā minētā lēmuma, kurš pieņemts, ja ir iestājies šo noteikumu 7.1., 7.2., 7.3.apakšpunktā, 7.1, 10. vai 13. punktā minētais apstāklis, pieņemšanas Maksātnespējas kontroles dienests pārskaita depozītu uz šo noteikumu 6. punktā minētajā iesniegumā norādīto kontu."
· 7. Izteikt 24.1. apakšpunktu šādā redakcijā:
· "24.1. tiesas nolēmuma saņemšanas Maksātnespējas likuma 62. panta piektās daļas 1. un 2. punktā un 129. panta 4.1 daļas 1. un 2. punktā noteiktajos gadījumos;".
· 8. Izteikt 25. punktu šādā redakcijā:
· "25. Maksātnespējas kontroles dienests, pamatojoties uz maksātnespējas procesa pieteikuma iesniedzēja iesniegumu (1. pielikums), mēneša laikā pēc iesnieguma saņemšanas pieņem lēmumu par depozīta izmaksu šādos gadījumos:
· 25.1. stājies spēkā tiesas nolēmums par fiziskās personas maksātnespējas procesa lietas izbeigšanu, ja fiziskās personas maksātnespējas process netiek pasludināts;
· 25.2. stājies spēkā tiesas lēmums par maksātnespējas procesa pieteikuma atstāšanu bez virzības, ir beidzies norādīto trūkumu novēršanas termiņš, un tie nav novērsti;
· 25.3. stājies spēkā tiesas lēmums par atteikšanos pieņemt maksātnespējas procesa pieteikumu."
· 9. Izteikt 26. punktu šādā redakcijā:
· "26. Šo noteikumu 25. punktā minēto iesniegumu maksātnespējas procesa pieteikuma iesniedzējs iesniedz Maksātnespējas kontroles dienestā pēc šo noteikumu 25. punktā minēto gadījumu iestāšanās."
· 10. Izteikt 26.1 punktu šādā redakcijā:
· "26.1 15 dienu laikā pēc šo noteikumu 25. punktā minētā lēmuma pieņemšanas Maksātnespējas kontroles dienests pārskaita depozītu maksātnespējas procesa pieteikuma iesniedzējam uz šo noteikumu 25. punktā minētajā iesniegumā norādīto kontu."
· 11. Izteikt 28. punktu šādā redakcijā:
· "28. Šo noteikumu 27. punktā minēto iesniegumu administrators iesniedz Maksātnespējas kontroles dienestā pēc fiziskās personas bankrota procedūras pabeigšanas vai izbeigšanas, vai saistību dzēšanas procedūras izbeigšanas."
· 12. Papildināt ar 31.3 punktu šādā redakcijā:
· "31.3 Grozījumi šo noteikumu 3., 4., 4.1, 5., 24., 25., 26. un 26.1 punktā par depozīta iemaksas un izmaksas kārtību fiziskās personas maksātnespējas procesā, ja fiziskā persona vienlaikus ir individuālais komersants vai individuālā (ģimenes) uzņēmuma, zemnieku saimniecības, zvejnieku saimniecības īpašnieks attiecināmi uz fiziskās personas maksātnespējas procesiem, kas uzsākti ar 2023. gada 15. septembri."

